Indië nou ook ruimtemoondheid | Maroela Media
Mangalyaan Foto: @MarsCuriosity op Twitter.
Japan en China se vorige pogings het misluk. Selfs Rusland kon die laaste 20 jaar nie daarin slaag om 'n tuig suksesvol in 'n baan om Mars te plaas nie.
Boonop het Indië dit "spotgoedkoop" reggekry met 'n begroting wat kleiner is as die begroting vir die maak van die rolprent, Gravity. Die tuig staan as die "Mangalyaan" bekend, die Hindi-woord vir Mars-skip.
Kort na Mangalyaan se aankoms by Mars het Nasa se tuig op Mars se oppervlak, Curiosty 'n woord van verwelkoming aan hom getwiet (sien twiets onderaan berig)
Die Indiese tuig sal Mars se atmosfeer vir die aanwesigheid van metaangas ondersoek. Sou dit gevind word, kan dit moontlik op die teenwoordigheid van mikroskopiese lewe dui.
Indië self het die prestasie met 'n potjie gholf vergelyk, waartydens die speler met een dryfhou 'n kolskoot van Indië tot op 'n gholfbaan in Brittanje slaan.